
ПЛАН

ЗА ЕВАКУАЦИЯ НА ЖИТЕЛИТЕ НА С. ГЕРМАН 
2014 г.

гр. София 
І. ДАННИ ЗА НАСЕЛЕНИЯ ПУНКТ.

Село Герман има население 2483 жители, от които 1226 мъже и 1257 жени. До 17 години са 396 души. 

При евентуална евакуация между 800 и 850 души ще се изнесат с личните си превозни средства при роднини и приятели.

Пеша могат да бъдат евакуирани около 1300 човека. За оставащите 360 човека (майки с малки деца, възрастни и болни) ще се наложи да се осигурят 6 автобуса (по 60 седящи места).

Селото има 4 вилни зони: „Лозето”, „Терасите”, „Кречалник” и „Врана-Герман”, като самото село и вилна зона „Врана-Герман” са застрашени при наводнение и земетресение с магнитут над 7,5 по Рихтер от заливане. Докато другите три вилни зони и  южните покрайнини на селото са застрашени при пожар. Землището  на селото е в западните склонове на Лозенската планина и от двете страни на южната дъга на Околовръстния път. От запад граничи с р. Искър, от югозапад с яз. Панчаревско езеро, от юг и юго-изток с Лозенската планина, от изток със землището на с. Лозен, а от север с магистрала „Тракия” и землището на с. Казичене. По-голямата част от територията е покрита с широколистни гори и ливади. В южната часта на землището преминава р. Искър.  Селото е на  36 километра от язовир Искър и времето за реакция при евентуално скъсване на стената на язовира е около 40 минути.
Основните заплахи за населението са свързани с наводнения предизвикани от разливане на р. Искър или скъсване на стената на яз. Искър. Пропукване или скъсване на стената на язовира може да се получи при земетресение със степен над 8,5 по Рихтер или в следствие на терористичен акт. Големи пожари в Лозенската планина е възможно да застрашат селото, особено при неблагоприятни метеорологични условия.
ІІ.  РЕД  ЗА  ДЕЙСТВИЕ И МЕРОПРИЯТИЯ.

Районния съвет за сигурност и управление при бедствия (РСС и УБ) съвместно със ССС и ЗБ, Столична дирекция на вътрешните работи (СДВР), РУГ – София, ЦСМП и БЧК-София съгласно плана за евакуация на район „Панчарево“ създават предварителна организация и координират действията си за извеждане на жителите на с. Герман от зоната на бедствието (ЗОНАТА), за осигуряване защитата на селскостопанските животни, сградния фонд и материалните ценности в застрашения район.

В изпълнение на чл. 49, ал. 1 от Закона за защита при бедствия и на основание чл.46, ал.1, т.9 от „Закона за местното самоуправление и местната администрация”,  по искане на Кмета на район „Панчарево“ и председател на РСС и УБ, Кметът на Столична община издава заповед, с която обявява бедствено положение в с. Герман и прилежащото му землище. (Съдържанието на заповедта е в Основния план.)
Копие от заповедта се изпраща незабавно на областния управител, на министъра на вътрешните работи, а извадка от нея на средствата за масово осведомяване.
А. Сборният евакуационен пункт (СЕП) е на площада на с. Герман – отговорник Божидар Димитров Зашев – кмет на с. Герман;
Пунктове за товарене (ПТ) на граждани:

1. Футболният стадион на с. Герман – ПТ-1.
2. Площад „ Иван Вазов” (пред кметството) ПТ-2;
Б. Евакуационните райони, с уточнение жителите на кои райони от кои ПТ и в колко часа ще се товарят на автобусите:

1. Североизточно от ул.”Искър”, източно от ул. „Патриарх Герман” и северно от ул.”Градина”, вкл. В.з. „Терасите” (180 човека – 3 автобуса) – ПТ-1 от „Ч”-1,30;

2. Юго-западно от ул.”Искър”, западно от ул. „Патриарх Герман” и южно от ул.”Градина”, вкл. в.з. „Лозето” и в.з. „Кречалница” (180 човека – 3 автобуса) – ПТ-2 от „Ч”-1,30;

В. Места за настаняване (МН). 

В зависимост от сезона и климатичните условия хората се евакуират в училища, детски градини, читалища и свободни сгради по селата на район Панчарево или се настаняват в палаткови лагери. Може да се използва и смесен вариант, като семействата с малки деца, болните и инвалидите се настаняват задължително в монолитни сгради или фургони с отопление. 

· При смесения вариант МН при наводнение или земетресение за с. Герман може да бъдат:

1. 200 ОУ – с. Лозен  – с капацитет 250 човека (Комендант – офицер от 8 РПУ-СДВР);

2. 201 ОУ – с. Лозен – с капацитет 250 човека (Комендант – офицер от 8 РПУ-СДВР);

3. Палатков лагер в местността „Смреката” - оброчището – северозападно от църквата на селото – с капацитет 1500 човека (Комендант – офицер от 8 РПУ-СДВР);

· При смесения вариант МН при пожар в Лозенска планина за с. Герман може да бъдат:

1. 192 СОУ – с. Бистрица – с капацитет 350 човека (Комендант – офицер от 8 РПУ-СДВР);

2. 191 ОУ – с. Железница – с капацитет 200 човека (Комендант – офицер от 8 РПУ-СДВР). 

3. 83 ОУ – с. Панчарево  - с капацитет 200 човека (Комендант – офицер от 8 РПУ-СДВР);

4. Детската градина в с. Бистрица – с капацитет 200 човека (Комендант – офицер от 8 РПУ-СДВР);

5. Читалището в с. Бистрица – с капацитет 50 човека (Комендант – офицер от 8 РПУ-СДВР);

Г. Контролно-пропусквателен пункт (изходен пункт-ИП) – в района на хотела „Баварска къща” на кръстовището на ул. „Патриарх Герман” и Околовръстния път.

Д.  Маршрути за изнасяне при пожар и земетресение:

1. От ПТ-1 (район 1) – от стадиона през ИП в с. Панчарево и с. Бистрица.
2. От ПТ-2 (район 2) – от площада пред кметството през ИП в  с. Лозен, с. Казичене и с.Кривина.
Д.  Маршрути за изнасяне при наводнение:

1.
От ПТ-1 (район 1) – от стадиона през ИП в с. Панчарево и с. Бистрица.

2.
От ПТ-2 (район 2) – от площада пред кметството през ИП в  с. Лозен.

ОРГАНИЗАЦИОННИТЕ МЕРОПРИЯТИЯ СА ПО РАЗЧЕТИТЕ ОТ ОСНОВНИЯ ПЛАН ЗА ЕВАКУАЦИЯ НА РАЙОН „ПАНЧАРЕВО.“

ІІІ. СЪСТАВ НА ГРУПИТЕ ЗА ПОДПОМАГАНЕ НА УПРАВЛЕНИЕТО:

1. Разузнавателната група – РГ (в състав от 3 човека, с ръководител – член на РСС и УБ) от „Ч“ - 2.00 ч. до „Ч“ - 1.30 ч. установява състоянието и проходимостта на пътните участъци, състоянието на мостовете, потенциално застрашените участъци в покрайнините на селото и предлага изменение при нужда на маршрутите за извеждане, извършва доуточняване на местата за СЕП, следи за развитие на бедствието и непрекъснато предава в реално време актуална информация в Щаба по мобилните свързочни средства.

При наложително изменение на маршрут, рязка промяна на обстановката или авария на някое от транспортните средства оповестява незабавно Оперативната група. 

2. Оперативната група - ОГ (в състав Зам. председателят на РСС и УБ, кмета на с. Герман и 2 служители) съгласно изготвения план организира оповестяването на населението на селото и непосредствено ръководи събирането и изнасянето на населението от ПТ към МН. Непрекъснато събира, обобщава и анализира информацията за обстановката в реално време, прогнозира въздействието на бедствието върху хората и имуществото, анализира резултатите от прогнозите и предлага целесъобразни варианти за действие, свежда поставените задачи до изпълнителите и осъществява контрол за изпълнение на заповедта.


До „Ч“ - 2.30 ч.  ръководителят на ОГ съгласува със секретаря на РСС  и УБ заявката за броя на автобусите за всеки СЕП, които трябва да се осигурят от „Центърът за градска мобилност” ЕАД съгласно схемата за извеждане.

При изменение на даден маршрут оповестява представителят на „Центърът за градска мобилност” ЕАД  в Щаба за координация; 

След като колоните с автобуси напуснат селото, ОГ се разделя и подпомага настаняването на изведеното население в МН, съгласно изготвените разчети.

С част от силите може да подпомогне доставянето на храна, вода и други материали необходими за битовото устройване на евакуираните.

След приключване на извеждането и настаняването организира медицинско-санитарното осигуряване в МН. 

3. Групата за осигуряване на автобусите (в състав от 3-4 човека – по един за всяко МН), до „Ч“ – 1.30 ч. с транспорт осигурен от Председателя на РСС и УБ заема местата си на ПТ – съгласно плана. Длъжностните лица от групата оказват помощ на Групата за извозване при разпределяне на хората по автобусите, като при необходимост с разрешение на ръководителя на ОГ могат да пренасочват автобуси от един ПТ към друг.  Качват се в първият автобус на колоните и насочват шофьорите по маршрутите до съответния МН. След пристигане на място докладват на ръководителя на ОГ за изпълнение на задачата и по негово разпореждане при необходимост могат да върнат автобусите обратно в селото за транспортиране на закъснели граждани или да ги освободят за прибиране в гаража. След приключване на мероприятията действат по указание на  ръководителя на ОГ или се прибират.

4. Личният състав на Групата за извозване (в състав от 4 човека – по двама за всеки ПТ и 1 лек автомобил), до „Ч“ – 1.30 ч. заема местата си на ПТ и съвместно с органите на полицията се подготвят на настаняване на населението в автобусите, като ги записват в предварително изготвените списъци. Приоритетно се настаняват майките с малки деца, бременните, инвалидите и възрастните хора. След тръгване на колоните с автобуси докладват на ръководителя на ОГ, изчакват закъснелите, отбелязват ги в списъците и ги товарят на оставените в резерв автобуси или искат от ръководителя на ОГ да се изпрати допълнителен транспорт. След приключване на извозването докладват на ръководителя на ОГ за изпълнение на задачата, както и броя на хората регистрирани на всеки СЕП. След това действат по указание на  ръководителя на ОГ или се прибират.

5. Групата за настаняване (в състав от 15 човека – един комендант + двама служители за всяко МН), до „Ч“ – 1.30 ч. заема местата си в МН и във взаимодействие с Оперативната група и Групата за осигуряване на автобусите приема евакуираните, изготвя списъци и ги настанява по стаите. При необходимост докладват на ръководителя на ОГ за осигуряване на допълнителен брой химически тоалетни, тоалетна хартия, сапун и вземат мерки за осигуряване на нормални битови условия, като с предимство са майките с малки деца, бременните и инвалидите. Определят и оповестяват местата за хранене, а при необходимост определят и едно помещение за медицински пункт.

6. Групата за осигуряване на прехраната (в състав ръководител и 3 човека с 1 тежкотоварен автомобил), до „Ч“ – 1.00 ч. определя дневната дажба от хранителни продукти и вода за изхранване на изведеното население, докладва го на секретаря на РСС и УБ за организиране на доставките и организира снабдяването. Ежедневно изпраща в Щаба искане за доставка на необходимите хранителни продукти съгласно плана (за първите три дни) и ги транспортира от приемателните пунктове до ППН, освен това разпределя и изпратените хуманитарни помощи между настаненото население. След първите 3 дни, ако няма специално решение на ССС и ЗБ, настанените преминават на самоизхранване от магазините за хранителни стоки в близост до МН, а групата се разпуска или изпълнява други задачи.

7. Групата за логистично осигуряване (в състав от 3 служители) е орган на Щаба и отговаря за осигуряването на всички материални средства (без храната и водата) необходими за извършването, настаняването и живота на евакуираното население.

8. Финансово - счетоводната група (в състав от 3 служители) от „Ч“ – 1.00 ч. се дислоцира в местостоянката на Щаба (кметството на с. Бистрица) и обезпечава с парични средства и документи, финансирането и отчитането на необходимите разходи за провеждащата се евакуация на населението на с. Герман.
9. В случай, че се получи недостиг на места за настаняване, с решение на Председателя на РСС и УБ може да се сформира и Група за координация при изграждане на полеви лагер. Същият се изгражда в местността „Кория”- кв. Горни Лозен с палатки, легла и постелочни принадлежности осигурени от БЧК-София, като за целта се иска от ССС и ЗБ усиление от хора и превозни средства за изграждане на лагера. Изготвя се заявка за доставка на химически тоалетни, водоноски, електрически агрегат и полева осветителна система. От СДВР се иска осигуряването на охрана и комендант на лагера. Тъй като палатковия лагер е в близост до БЧК – София – с. Лозен снабдяването става директно от складовата им база.
ІV. РЕД ЗА ВЗАИМОДЕЙСТВИЕ ПРИ ПОЖАР:

Взаимодействието при евакуацията се организира от председателя и секретаря на РСС и УБ чрез представителите на различните ведомства и организации в Щаба по координиране на евакуацията. При необходимост председателят на РСС и УБ съгласува съвместните действия директно с ръководителите на съответните организации.
За осъществяване на замисъла за временното извеждане е необходимо жителите на с. Герман да бъдат своевременно информирани защо се налага да ги евакуират, как трябва да оставят домовете си, какво да вземат със себе си, на кой ПТ и в колко часа да отидат. Тези от тях, които се изнесят с личните си автомобили, задължително да се регистрират на съответния ПТ, където им се указва към кое МН да се насочат. Ако заявят, че ще отседнат при роднини и приятели трябва да посочват адреса и телефона за връзка. Началниците на всеки ПТ на всеки 15 минути докладват на ръководителят на ОГ, колко граждани са натоварени на автобусите и колко са заявили, че ще пътуват с личните си автомобили. 
Началниците на ПТ предупреждават всички граждани които са се явили на пункта да уведомят членовете на семействата си, които в момента не са в селото да не се връщат там, а направо да отиват в МН, където ще бъде настанено тяхното семейство.

Органите на КАТ-СДВР пропускат свободно личните автомобили на гражданите до „Ч“ – 0.10 ч., след което ги спират и осигурават преминаването на колоните с автобуси през ИП. По маршрутите следят за дисциплината на изнасянето, регулират движението, предотвратяват рисковани маневри от страна на шофьори, които могат да застрашат колоните с евакуирани и не допускат струпване и задръстване на кръстовищата по маршрутите за извеждане.
Прехраната на изведеното население се осъществява от определените ведомства и търговските дружества с които СО или района имат сключени договори.

След приключване на извеждането и завръщането на населението по домовете, в района се представят необходимите първични счетоводни документи за разплащане на извършените разходи.

Зареждането с ГСМ на МПС и техниката участваща при извеждане на населението да се осъществява от ведомствата и търговските дружества, чиято собственост са. След приключване на извеждането и завръщането на населението по домовете, в района се представят необходимите първични счетоводни документи за разплащане на извършените разходи.
V. РЕД ЗА ВЗАИМОДЕЙСТВИЕ ПРИ НАВОДНЕНИЕ (ЗЕМЕТРЕСЕНИЕ):
Евакуация на населението при наводнение и земетресение при пропукване или разрушаване на язовирната стена трябва да се извърши за максимум 1 час и 20 минути. Това означава, че времето за взаимодействие с председателя и секретаря на РСС и УБ чрез представителите на различните ведомства и организации и с Щаба по координиране на евакуацията ще се извършва в хода на самото евакуиране и след извеждането на хората в м. „Смреката”. При необходимост председателят на РСС и УБ съгласува съвместните действия директно с ръководителите на съответните организации.

За осъществяване на замисъла за временното извеждане е необходимо жителите на с. Герман да бъдат своевременно информирани защо се налага да ги евакуират, как трябва да оставят домовете си, какво да вземат със себе си, на кой СЕП да отидат. Тези от тях, които се изнасят с личните си автомобили се насочват към с. Лозен по пътя на сервитутната ивица на напоителния канал. Ако ще отседнат при роднини и приятели, на съответния ПТ трябва да посочват адрес и телефон за връзка. Началниците на всеки ПТ на всеки 15 минути докладват на ръководителят на ОГ, колко граждани са натоварени на автобусите и колко са заявили, че ще пътуват с личните си автомобили. 

Началниците на ПТ предупреждават всички граждани, които са се явили на пункта да уведомят членовете на семействата си, които в момента не са в селото да не се връщат там, а направо да отиват в МН, където ще бъде настанено тяхното семейство.

Органите на КАТ-СДВР при навлизането  в с. Лозен осигуряват свободното преминаване на автомобилите до местата за временно настаняване. По маршрутите следят за дисциплината на изнасянето, регулират движението, предотвратяват рисковани маневри от страна на шофьори, които могат да застрашат колоните с евакуирани и не допускат струпване и задръстване на кръстовищата по маршрутите за извеждане..

Прехраната на изведеното население се осъществява от определените ведомства и търговските дружества с които СО или района имат сключени договори.

След приключване на извеждането и завръщане на населението по домовете, в района се представят необходимите първични счетоводни документи за разплащане на извършените разходи.

Зареждането с ГСМ на МПС и техниката участваща при извеждане на населението се осъществява от ведомствата и търговските дружества, чиято собственост са те. След приключване на извеждането и завръщането на населението по домовете, фирмите представят в района необходимите първични счетоводни документи за разплащане на извършените разходи.
VІ. УПРАВЛЕНИЕ ПРИ ПОЖАР
В „Ч“–3.00 ч. на работното място на Щаба за координация се развръща в ПУ в с. Бистрица (в зависимост от обстановката) или от сградата на районната администрация в с. Панчарево и се осигурява с допълнително придадени свързочни и транспортни средства от ССС и УБ.

Управлението на извеждането се провежда от председателя на РСС и УБ по предварително направените разчети – съгласно плана.

До „Ч“–3.00 ч. и след „Ч“+10.00 ч. в зависимост от обстановката управлението може да се осъществява от сградата на районната администрация – с. Панчарево, ул. „Самоковско шосе“ № 230.
VІІ.  УПРАВЛЕНИЕ ПРИ НАВОДНЕНИЕ И ЗЕМЕТРЕСЕНИЕ 
Работното място на Щаба за координация се развръща в ПУ в с. Бистрица (в зависимост от обстановката) или от сградата на районната администрация в с. Панчарево и се осигурява с допълнително придадени свързочни и транспортни средства от ССС и УБ.

VІІІ. РАЗЧЕТ НА НЕОБХОДИМИТЕ СИЛИ И СРЕДСТВА:
	№
	Наименование
	Количество

	І.
	Имущество
	

	1.
	Палатки
	

	1.1.
	За настаняване на 8-10 души
	

	1.2.
	За полеви кухни
	

	1.3.
	За медицински пунктове
	

	
	Общо палатки
	

	2.
	Гумени дюшеци (шалтета)
	

	3.
	Възглавници
	

	4.
	Одеяла
	

	5.
	Печки – к/т
	

	6.
	Туби за вода
	

	ІІ.
	Техника
	

	1.
	Товарни автомобили за имущество
	

	2.
	Линейки
	

	3.
	Полеви бани
	

	4.
	Цистерни за вода 1300 л.
	

	5.
	Полеви кухни
	

	6.
	Електроагрегати 20 КВ.
	

	ІІІ.
	Личен състав
	

	1.
	За изграждане  и оборудване на палатки
	

	2.
	За изграждане на отходни места
	

	3.
	За полевите кухни
	

	4.
	За полевите бани
	

	5.
	За електроагрегатите
	

	
	Общо личен състав
	


Забележка: Таблицата се попълва от РСС и УБ в зависимост от броя на хората, които ще бъдат настанени в палаткови лагери.

                                             КМЕТ НА С. ГЕРМАН:
…………..БОЖИДАР ЗАШЕВ 
СЪГЛАСУВАЛ:
…………………Стефка Ризова
ЗАМ. ПРЕДСЕДАТЕЛ НА РСС и УБ И

ЗАМ. КМЕТ НА РАЙОН „ПАНЧАРЕВО“
инж……………Владимир Стоименов 
СЕКРЕТАР НА РСС и УБ НА РАЙОН „ПАНЧАРЕВО“

И СТАРШИ ЕКСПЕРТ ПО ОМП И УБ:[image: image1.png]

